Vermette vuonna 2009.
**Antoine Vermette** (s. 20. heinäkuuta 1982 St-Agapit, Quebec, Kanada) on kanadalainen uransa lopettanut jääkiekkoilija, joka pelasi uransa aikana Ottawa Senatorsissa, Columbus Blue Jacketsissa, Arizona Coyotesissa, Chicago Blackhawksissa ja Anaheim Ducksissa.

Ura
---

Vermette pelasi QMJHL-junioriliigassa vuodet 1998–2002. Ensimmäisen kautensa hän edusti Québec Rempartsia ja seuraavat kolme kautta Victoriaville Tigresia. Ottawa Senators valitsi Vermetten numerolla 55 NHL:n varaustilaisuudessa 2000. Keväällä 2002 Victoriaville voitti QMJHL:n mestaruuden, mutta hävisi koko Kanadan juniorimestaruuden, Memorial Cupin Kootenay Icelle. Vermette oli kuitenkin lähes koko kauden sivussa ja palasi vasta aivan loppukaudesta niskavamman takia.

Ensimmäisen ammattilaiskautensa Vermette pelasi Ottawa Senatorsin farmijoukkueessa AHL:n Binghamton Senatorsissa. Hän teki eniten pisteitä joukkueestaan, 34+28, ja valittiin AHL:n tulokaskentälliseen. Seuraavalla kaudella Vermette nousi Ottawan vakiokokoonpanoon, mutta pelasi jälleen työsulun takia kaudella 2004–2005 AHL-liigassa.

Seuraavien kolmen kauden ajan Vermette kehittyi Ottawassa ja teki joka kausi enemmän pisteitä. Kaudella 2006–2007 Ottawa voitti Itäisen konferenssin mestarina Prince of Wales Trophyn, mutta hävisi Stanley Cup -finaaleissa Anaheim Ducksille. Seuraavalla kaudella Vermette teki 53 pistettä ja myös uransa ensimmäisen hattutempun. Kauden jälkeen Ottawa teki kahden vuoden jatkosopimuksen Vermetten kanssa.

Kaudella 2008–2009 Vermette teki Ottawassa vain yhdeksän maalia 62 ottelussa. Loppukaudesta hänet myytiin Columbus Blue Jacketsiin vaihdossa maalivahti Pascal Leclaireen ja toisen kierroksen varausoikeuteen. Syyskuussa 2009 Vermette solmi Columbuksen kanssa viiden vuoden sopimuksen.

Vermette siirtyi helmikuussa 2012, kesken kauden 2011–2012, pelaajakaupassa Phoenix Coyotesiin (vuodesta 2014 nimeltään Arizona Coyotes). Columbus sai vaihdossa maalivahti Curtis McElhinneyn, toisen kierroksen varausvuoron NHL:n varaustilaisuudessa 2012 ja ehdollisen viidennen kierroksen varausvuoron NHL:n varaustilaisuudessa 2013. Maaliskuussa 2015 Vermette siirtyi loppukaudeksi 2014–2015 Chicago Blackhawksiin, joka antoi Arizonalle vaihdossa ensimmäisen kierroksen varausvuoron NHL:n varaustilaisuudessa 2015 ja puolustaja Klas Dahlbeckin. Vermette oli voittamassa Chicagossa Stanley Cupia. Heinäkuussa 2015 hän siirtyi vapaana pelaajana takaisin Arizona Coyotesiin kaksivuotisella sopimuksella.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 1998–1999 | Quebec Remparts | QMJHL | 57 | 9 | 17 | 26 | 32 | 13 | 0 | 0 | 0 | 2 |
| 1999–2000 | Victoriaville Tigres | QMJHL | 71 | 30 | 41 | 71 | 87 | 6 | 0 | 1 | 1 | 6 |
| 2000–2001 | Victoriaville Tigres | QMJHL | 71 | 57 | 62 | 119 | 102 | 9 | 4 | 6 | 10 | 14 |
| 2001–2002 | Victoriaville Tigres | QMJHL | 4 | 0 | 2 | 2 | 6 | 22 | 10 | 16 | 26 | 10 |
|  | Victoriaville Tigres | Mem-cup |  |  |  |  |  | 6 | 0 | 2 | 2 | 0 |
| 2002–2003 | Binghamton Senators | AHL | 80 | 34 | 28 | 62 | 57 | 14 | 2 | 9 | 11 | 10 |
| 2003–2004 | Ottawa Senators | NHL | 57 | 7 | 7 | 14 | 16 | 4 | 0 | 1 | 1 | 4 |
|  | Binghamton Senators | AHL | 3 | 0 | 0 | 0 | 6 | – | – | – | – | – |
| 2004–2005 | Binghamton Senators | AHL | 78 | 28 | 45 | 73 | 36 | 6 | 1 | 4 | 5 | 10 |
| 2005–2006 | Ottawa Senators | NHL | 82 | 21 | 12 | 33 | 44 | 10 | 2 | 0 | 2 | 4 |
| 2006–2007 | Ottawa Senators | NHL | 77 | 19 | 20 | 39 | 52 | 20 | 2 | 3 | 5 | 6 |
| 2007–2008 | Ottawa Senators | NHL | 81 | 24 | 29 | 53 | 51 | 4 | 0 | 0 | 0 | 4 |
| 2008–2009 | Ottawa Senators | NHL | 62 | 9 | 19 | 28 | 42 | – | – | – | – | – |
|  | Columbus Blue Jackets | NHL | 17 | 7 | 6 | 13 | 8 | 4 | 0 | 0 | 0 | 10 |
| 2009–2010 | Columbus Blue Jackets | NHL | 82 | 27 | 38 | 65 | 32 | – | – | – | – | – |
| 2010–2011 | Columbus Blue Jackets | NHL | 82 | 19 | 28 | 47 | 60 | – | – | – | – | – |
| 2011–2012 | Columbus Blue Jackets | NHL | 60 | 8 | 19 | 27 | 12 | – | – | – | – | – |
|  | Phoenix Coyotes | NHL | 22 | 3 | 7 | 10 | 16 | 16 | 5 | 5 | 10 | 24 |
| 2012–2013 | Phoenix Coyotes | NHL | 48 | 13 | 8 | 21 | 36 | – | – | – | – | – |
| 2013–2014 | Phoenix Coyotes | NHL | 82 | 24 | 21 | 45 | 44 | – | – | – | – | – |
| 2014–2015 | Arizona Coyotes | NHL | 63 | 13 | 22 | 35 | 34 | – | – | – | – | – |
|  | Chicago Blackhawks | NHL | 19 | 0 | 3 | 3 | 6 | 20 | 4 | 3 | 7 | 4 | Stanley Cup |
| 2015–2016 | Arizona Coyotes | NHL | 76 | 17 | 21 | 38 | 93 | – | – | – | – | – |
| 2016–2017 | Anaheim Ducks | NHL | 72 | 9 | 19 | 28 | 42 | 17 | 1 | 2 | 3 | 2 |
| 2017–2018 | Anaheim Ducks | NHL | 64 | 8 | 8 | 16 | 34 | 2 | 0 | 0 | 0 | 0 |
| NHL yhteensä | 1046 | 228 | 287 | 515 | 622 | 97 | 14 | 14 | 28 | 58 |
| AHL yhteensä | 161 | 62 | 73 | 135 | 99 | 20 | 3 | 13 | 16 | 20 |
| QMJHL yhteensä | 203 | 96 | 122 | 218 | 227 | 50 | 14 | 23 | 37 | 32 |

Lähteet
-------

* Antoine Vermette The Internet Hockey Databasessa (englanniksi)
* Antoine Vermette Legends of Hockey -sivustolla (englanniksi)

### Viitteet

1. 1 2 3  Legends of Hockey
2. ↑  2002–03 Binghamton Senators [AHL] hockeyDB.com. Viitattu 4. maaliskuuta 2009. (englanniksi)
3. ↑  Senators re-sign Antoine Vermette for $5.25M *CBC Sports*.  31. heinäkuuta 2008. CBC. Viitattu 4. maaliskuuta 2009. (englanniksi)
4. ↑  NHL Hockey Transactions  14.9.2009. ESPN.com. Viitattu 15.9.2009. (englanniksi)
5. ↑  Blue Jackets trade veteran F Vermette to Coyotes *TSN.ca*.  22.2.2012. Viitattu 22.2.2012. (englanniksi)
6. ↑  Blackhawks acquire Antoine Vermette from Coyotes for 1st-rounder, Klas Dahlbeck *NHL.com*.  3.3.2015. Viitattu 6.10.2015. (englanniksi)
7. ↑  Peters, Chris: Antoine Vermette returns to Coyotes on 2-year, $7.5 million deal *CBSSports.com*.  1.7.2015. Viitattu 6.10.2015. (englanniksi)

Kanadan joukkue – Jääkiekon MM-kilpailut 2011
2 Schenn |
3 Phaneuf |
7 Scalzo |
8 Burns |
9 Kane |
14 Eberle |
15 Zajac |
16 Ladd |
17 Gragnani |
18 Neal |
19 Spezza |
20 Tavares |
22 Clutterbuck |
25 Stewart |
27 Pietrangelo |
28 Colaiacovo |
33 Methot |
34 Reimer |
40 Dubnyk |
45 Bernier |
50 Vermette |
53 Skinner |
61 Nash |
92 Duchene |
Valmentaja Hitchcock